PMIndiaData/PMIndiaSum huggingface dataset:
সংসদের বাজেট অধিবেশন ২০১৮’র প্রাক্কালে সংবাদ মাধ্যমেরকাছে বিবৃতি প্রধানমন্ত্রীর

নমস্কার বন্ধুগণ। সংসদের বাজেট অধিবেশন আজ শুরু হতে চলেছে। রাষ্ট্রপতিরভাষণের মধ্য দিয়েই সূচনা হবে এই অধিবেশনের। বিগত অধিবেশনে আমরা চেষ্টা করেছিলামএবং এ ব্যাপারে জাতিরও বিশেষ আশা ছিল যে, তিন তালাকের মতো একটি গুরুত্বপূর্ণ বিষয়নিয়ে কোনও রকম রাজনীতি করা হবে না, যাতে মুসলিম মহিলাদের জন্য তাঁদের যোগ্য অধিকারপ্রতিষ্ঠা করা যায়। কিন্তু শীর্ষ আদালতের নির্দেশ সত্ত্বেও তিন তালাক বিলটি সংসদেঅনুমোদন করানো যায়নি। কিন্তু আমি এখনও এ বিষয়ে আশাহত হইনি। দেশের সমস্ত রাজনৈতিকদলের কাছে আমি আবেদন জানাই যে, মুসলিম নারীদের অধিকার সুরক্ষিত করার জন্য তিনতালাক বিল অনুমোদনে তাঁরা যাতে যৌথভাবে সহযোগিতা করেন। নতুন বছরে অর্থাৎ ২০১৮ সালেএটাই হবে মুসলিম নারী সমাজের প্রতি আমাদের শ্রেষ্ঠ উপহার। বাজেট অধিবেশনটি কিন্তু খুবই গুরুত্বপূর্ণ। কারণ, ভারতীয় অর্থনীতি সম্পর্কেসমগ্র বিশ্বই বর্তমানে খুব বেশি রকম আশাবাদী। এই ঘটনা ঘটছে এমন একটি সময়ে, যখনআন্তর্জাতিক ক্রেডিট রেটিং সংস্থা, বিশ্ব ব্যাঙ্ক এবং আন্তর্জাতিক অর্থ ভাণ্ডারেরমতামতের ভিত্তিতে সমগ্র বিশ্ব তাকিয়ে রয়েছে আমাদের দিকে। কারণ, ঐ সমস্ত সংস্থাভারত সম্পর্কে যে মতামত প্রকাশ করেছে, তা খুবই ইতিবাচক। ভারতের বিকাশ এবংভবিষ্যতের উন্নয়ন প্রচেষ্টা প্রসঙ্গে তাদের এই মত খুবই গুরুত্বপূর্ণ। দেশে দ্রুতবিকাশশীল অর্থনীতিতে এক নতুন শক্তি সঞ্চারিত হবে বাজেটের মধ্য দিয়ে এবং সাধারণমানুষের আশা-আকাঙ্খাঙ্গো তাতে পরিপূর্ণতা লাভ করবে। বাজেট অধিবেশনের এক মাস পরে বাজেটপ্রস্তাবের বিষয়গুলি বিশদভাবে খতিয়ে দেখে এই উদ্দেশ্যে গঠিত বিভিন্ন কমিটি। অতীতঅভিজ্ঞতায় আমরা দেখেছি যে, বাজেট প্রস্তাব পর্যালোচনাকালে জাতীয় স্বার্থকে সর্বদাইরাজনৈতিক স্বার্থের ঊর্ধ্বে রাখা হয়। শাসক দলের সাংসদরা যেমন বাজেট প্রস্তাবেরত্রুটি-বিচ্যুতি সম্পর্কে তাঁদের মতামত তুলে ধরেন, বিরোধী দলের সদস্যরাও তেমনিবাজেট প্রস্তাবগুলির বিশেষ বিশেষ বৈশিষ্ট্যগুলি সকলের নজরে নিয়ে আসেন। এক কথায়আলোচনা ও বিতর্কের এক সুস্থ পরিবেশ গড়ে ওঠে এর মধ্য দিয়ে। গতকালের সর্বদলীয় বৈঠকে আমি জানিয়েছি যে, ঐ সমস্ত কমিটির আলোচনা ও বিতর্ককেসর্বোচ্চ মাত্রায় গুরুত্ব দিয়ে সাধারণ মানুষের কল্যাণে যে সমস্ত প্রস্তাব আগেগ্রহণীয় সেগুলিকে বিশেষভাবে চিহ্নিত করব। কারণ, আমাদের লক্ষ্য ও উদ্দেশ্য হ’লবিভিন্ন সুফল ও সুযোগ-সুবিধা থেকে বঞ্চিত দেশের দলিত, নিপীড়িত এবং অবহেলিত মানুষেরকাছে বাজেট প্রস্তাবের সর্বোচ্চ সুফল পৌঁছে দেওয়া। বিস্তারিতভাবে সবকিছু আলোচনা ওপর্যালোচনার মাধ্যমে ইতিবাচক সিদ্ধান্ত আমরা গ্রহণ করতে পারি এবং সেইভাবেই এগিয়েযেতে পারি ভবিষ্যতের দিকে।
অটল উদ্ভাবন মিশনের কর্মসূচি রূপায়ণ এবং স্বনিযুক্তি ও মেধা ব্যবহারের লক্ষ্যে নীতি আয়োগের বিশেষ উদ্যোগ

নীতি আয়োগে অটল উদ্ভাবন মিশন (এ আই এম) এবং স্বনিযুক্তি ও মেধার ব্যবহার (এস ই টি ইউ) সংক্রান্ত প্রয়োজনীয় অনুমোদন দিল কেন্দ্রীয় মন্ত্রিসভা। এজন্য দক্ষ শ্রমশক্তিও নিয়োগ করা হবে। বুধবার প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার এক বৈঠকে এই সিদ্ধান্ত গ্রহণ করা হয়। অটল উদ্ভাবন মিশন-এর আওতায় বিভিন্ন কর্মসূচি রূপায়ণের বিষয়টি দেখভাল করবে নীতি আয়োগের এ আই এম দপ্তরটি। বিশেষত, দেশে উদ্ভাবন এবং শিল্পোদ্যোগ সংক্রান্ত কর্মপ্রচেষ্টার বিষয়টি তাতে গতিশীল হয়ে উঠবে বলে মনে করা হচ্ছে। অটল উদ্ভাবন মিশনের পরিচালনার দায়িত্বে থাকবে উচ্চ পর্যায়ের এক কমিটি। মিশনের ডিরেক্টর সহ অন্যান্য কর্মীদের নিয়োগ করবে নীতি আয়োগ। মিশনের সদর দপ্তর স্থাপিত হবে নয়াদিল্লিতে। উল্লেখ্য, দেশে পরিবেশ বান্ধব উদ্ভাবনী ব্যবস্থা গড়ে তুলতে এবং শিল্পোদ্যোগ শক্তিকে কাজে লাগাতে কেন্দ্রীয় অর্থমন্ত্রী ২০১৫-১৬ আর্থিক বছরের বাজেট ভাষণে অটল উদ্ভাবন মিশন গঠনে সরকারি চিন্তাভাবনার কথা ঘোষণা করেছিলেন।
প্রধানমন্ত্রী আগামীকাল গুজরাটের গান্ধীনগরে তৃতীয় বিশ্ব আলু সম্মেলনে

প্রধানমন্ত্রী শ্রী নরেন্দ্র মোদী আগামীকাল (২৮শে জানুয়ারি) নতুন দিল্লি থেকে ভিডিও কনফারেন্সের মাধ্যমে গুজরাটের গান্ধীনগরে আয়োজিত তৃতীয় বিশ্ব আলু সম্মেলনে ভাষণ দেবেন। আলু গবেষণা, ব্যবসা ও শিল্প তথা মূল্য-শৃঙ্খল ব্যবস্থার সুযোগ-সুবিধা সহ বর্তমান দশকের জন্য একটি রূপরেখা চূড়ান্ত করার ব্যাপারে প্রধানমন্ত্রী তাঁর মতামত জানাবেন বলে মনে করা হচ্ছে। বিশ্ব আলু সম্মেলনের তৃতীয় পর্বটি এবার গান্ধীনগরে আয়োজিত হতে চলেছে। প্রতি ১০ বছরের ব্যবধানে আলু ক্ষেত্রের সাফল্য নিয়ে আলাপ-আলোচনা এবং আসন্ন দশকটির জন্য একটি রূপরেখা চূড়ান্ত করার উদ্দেশ্যে এ ধরনের সম্মেলনের গুরুত্ব রয়েছে। এই লক্ষ্যে বিগত দুই দশকে বিশ্ব আলু সম্মেলন যথাক্রমে ১৯৯৯ এবং ২০০৮-এ অনুষ্ঠিত হয়। এই সম্মেলন সংশ্লিষ্ট সমস্ত পক্ষকে এক অভিন্ন মঞ্চে নিয়ে আসার ক্ষেত্রে সুযোগ করে দেবে, যাতে আলুক্ষেত্রের সঙ্গে যুক্ত সমস্ত বিষয় নিয়ে বিশদ আলোচনা এবং ভবিষ্যৎ পরিকল্পনা সম্পর্কে মতামত পেশ করা যায়। আলু গবেষণার ক্ষেত্রে জ্ঞান ও উদ্ভাবনের দিক থেকে দেশের সংশ্লিষ্ট সব পক্ষের মতামত জানানোর ব্যাপারেও এ ধরনের সম্মেলন অভিনব হয়ে উঠেছে। গুজরাট দেশের অগ্রণী আলু উৎপাদক রাজ্য। বিগত ১১ বছরে ভারতে যেখানে আলু চাষের এলাকা বেড়েছে ১৯ শতাংশ, সেখানে কেবল গুজরাটেই এই আলু চাষের এলাকা বেড়েছে ১৭০ শতাংশ। এই রাজ্যে ২০০৬-০৭-এ আলু চাষ হয়েছিল ৪৯.৭ হাজার হেক্টর জমিতে। ২০১৭-১৮-তে আলু চাষের এলাকা বেড়ে হয়েছে ১৩৩ হাজার হেক্টর। এমনকি, এই রাজ্যটি বিগত এক দশক ধরে হেক্টর পিছু ৩০ টনের বেশি আলু উৎপাদন করে দেশের মধ্যে প্রথম স্থানে রয়েছে। কৃষিকাজে এই রাজ্যটি স্প্রিঙ্কলার এবং ড্রিপ ইরিগেশনের মতো আধুনিক চাষাবাদ পদ্ধতি কাজে লাগিয়ে থাকে। উল্লেখ করা যেতে পারে, গুজরাটে উন্নতমানের হিমঘরের সুযোগ-সুবিধা ও পারস্পরিক যোগাযোগের সুবিধার প্রেক্ষিতে রাজ্যটি আলু প্রক্রিয়াকরণ শিল্পক্ষেত্রে গুরুত্বপূর্ণ কেন্দ্র হয়ে উঠেছে। আলু রপ্তানিকারকদের অধিকাংশই গুজরাটের। এই কারণেই রাজ্যটি দেশের অন্যতম আলু হাব (ভাণ্ডার) হয়ে উঠেছে। এই প্রেক্ষিতে গুজরাটে তৃতীয় বিশ্ব আলু সম্মেলনের আয়োজন করা হয়েছে। ভারতীয় কৃষি গবেষণা কেন্দ্রের শিমলা-ভিত্তিক প্রতিষ্ঠান কেন্দ্রীয় আলু গবেষণা কেন্দ্র এবং পেরুর লিমা-ভিত্তিক ইন্টারন্যাশনাল পোটাটো সেন্টারের সহযোগিতায় ইন্ডিয়ান পোটাটো অ্যাসোসিয়েশন এই সম্মেলনের আয়োজন করেছে। এই সম্মেলনে তিনটি গুরুত্বপূর্ণ বিষয় রয়েছে। এগুলি হল – আলু সম্মেলন, কৃষিপণ্য রপ্তানি এবং পোটাটো ফিল্ড ডে। সম্মেলন চলবে আগামী ৩০ তারিখ পর্যন্ত। কৃষি রপ্তানি নিয়ে আলোচনা হবে ২৮ থেকে ৩০ তারিখ পর্যন্ত। এই আলোচনাসভায় আলু-ভিত্তিক শিল্প ও বাণিজ্য, প্রক্রিয়াকরণ, আলু বীজ উৎপাদন, জৈব প্রযুক্তির ব্যবহার, প্রযুক্তি হস্তান্তরের ক্ষেত্রে সরকারি-বেসরকারি অংশীদারিত্ব সহ কৃষি বিষয়ক বিভিন্ন বিষয় নিয়ে আলোচনা হবে। পোটাটো ফিল্ড ডে বা সরেজমিনে আলু জমি পরিদর্শন কর্মসূচির আয়োজন করা হয়েছে আগামী ৩১শে ডিসেম্বর। এই কর্মসূচির আওতায় আলুর বিভিন্ন প্রজাতি, চাষাবাদে আধুনিক প্রযুক্তির প্রয়োগ প্রভৃতি ক্ষেত্রে অর্জিত সাফল্যগুলি হাতেকলমে দেখানো হবে। এছাড়াও সম্মেলনে আলু চাষের যন্ত্রপাতির অভাব, সরবরাহ শৃঙ্খল, উৎপাদন-পরবর্তী অপচয়, প্রক্রিয়াকরণের হার বাড়ানো, রপ্তানি এবং প্রযুক্তি ব্যবহারে আরও বৈচিত্র্য নিয়ে আসার মতো বিষয়গুলি নিয়ে আলোচনা হবে। /
ভারতরত্ন এম এসশুভলক্ষ্মীর দুই উত্তরসূরী দেখা করলেন প্রধানমন্ত্রী শ্রী নরেন্দ্র মোদীর সঙ্গে,পরিবেশন করলেন শ্রীমতী শুভলক্ষ্মীরই একটি ভক্তি সঙ্গীত

ভারতরত্ন এম এস শুভলক্ষ্মীর দুই বংশধর এস ঐশ্বর্য এবং এস সুন্দরাইয়া তাঁদেরপিতা-মাতাকে সঙ্গে নিয়ে মঙ্গলবার দেখা করেন প্রধানমন্ত্রী শ্রী নরেন্দ্র মোদীরসঙ্গে। শ্রীমতী ঐশ্বর্য এবং শ্রীমতী সুন্দরাইয়া ‘মৈত্রীম ভজথা’র এক সংক্ষিপ্তপরিবেশন উপস্থাপিত করেন প্রধানমন্ত্রীর সামনে। ১৯৬৬ সালের অক্টোবর মাসেরাষ্ট্রসঙ্ঘে এই ভক্তি সঙ্গীতটি পরিবেশন করেছিলেন এম এস শুভলক্ষ্মী। সংস্কৃতে এররচয়িতা কাঞ্চির আচার্য শ্রী চন্দ্রশেখরেন্দ্র সরস্বতী। রাষ্ট্রসঙ্ঘে ঐ সঙ্গীত পরিবেশনের পর সার্বজনীন মৈত্রী এবং বিশ্ব শান্তিরবার্তাবহ এই স্তোত্রগীতটি এম এস শুভলক্ষ্মী তাঁর অধিকাংশ অনুষ্ঠানেই পরিবেশন করতেন।ভক্তি সঙ্গীতের শেষ কয়েকটি শব্দবন্ধ হ’ল – ‘শ্রেয়ী ও ভুয়াত সকলা জননম্‌’, অর্থাৎসুখ এবং উদার ঔজ্জ্বল্যে উদ্ভাসিত হোক সমগ্র মানবজাতি। …
মার্কিন পেশাদার মুষ্টিযোদ্ধা মহম্মদ আলির প্রয়াণে প্রধানমন্ত্রীর শোক যাপন

প্রধানমন্ত্রী শ্রী নরেন্দ্র মোদী মার্কিন পেশাদার মুষ্টিযোদ্ধা মহম্মদ আলির প্রয়াণে শোক যাপন করেছেন। প্রধানমন্ত্রী এক শোক বার্তায় বলেন, “শান্তিতে থাকুন মহম্মদ আলি। আপনি ছিলেন এক আদর্শ ক্রীড়াবিদ এবং মানবিক আত্মা ও দৃঢ় সংকল্পের শক্তিকে সকলের সামনে তুলে ধরায়, ছিলেন অনুপ্রেরণারও উৎস”।
আগামী ২৫ অক্টোবর প্রধানমন্ত্রীর ‘মন কি বাত’ অনুষ্ঠান সম্প্রচারিত হবে আকাশবাণীতে

দেশের নাগরিকদের কাছে তাদের ভাবনাচিন্তা বিনিময়ের আর্জি প্রধানমন্ত্রীর

প্রধানমন্ত্রী শ্রী নরেন্দ্র মোদী তাঁর ভাবনাচিন্তা দেশের নাগরিকদের সঙ্গে ভাগ করে নেবেন আগামী রবিবার অর্থাৎ, ২৫ অক্টোবর আকাশবাণীতে সম্প্রচারিত পরবর্তী ‘মন কি বাত’ অনুষ্ঠানে। প্রধানমন্ত্রী দেশের জনগণের ভাবনাচিন্তা তাঁর সঙ্গে বিনিময় করে নেওয়ার আর্জি জানিয়েছেন এবং তা পাঠাতে হবে MyGov Open Forum-এ। প্রধানমন্ত্রী ট্যুইটারে জানিয়েছেন, এই রবিবার #MannKiBaat অনুষ্ঠানে ভাবনাচিন্তা তাঁর সঙ্গে ভাগ করে নেওয়ার জন্য তা MyGov Open Forum-এ পাঠাতে হবে। সাইটটি হল – https://mygov.in/group-issue/give-your-inputs-prime-ministers-mann-ki-baat-25th-october-2015। শ্রী মোদী এই অনুষ্ঠানের জন্য জনগণের ‘ভয়েস মেসেজ’-ও আহ্বান করেছেন টোল-ফ্রি নম্বর ১৮০০-৩০০০-৭৮০০-তে। নির্বাচিত ‘ভয়েস মেসেজ’ সম্প্রচারে স্থান পাবে। বিষয়টি তিনি ট্যুইট করেও জানিয়েছেন। প্রসঙ্গত, এবারের ‘মন কি বাত’ অনুষ্ঠানটি হল ত্রয়োদশ পর্ব এবং আকাশবাণীতে সকাল ১১টায় সম্প্রচারিত হবে সরাসরিভাবে। প্রধানমন্ত্রীর দপ্তরের ইউ টিউব চ্যানেলে-ও সরাসরি সম্প্রসারিত অনুষ্ঠানটি। সরাসরি সম্প্রচারিত হবে ডিডি নিউজে-ও। আঞ্চলিক ভাষায় অনুষ্ঠানটি আকাশবাণী সম্প্রচার করবে ২৫ অক্টোবর রাত আটটায়।
প্রধানমন্ত্রী মোদীর কানপুর সফর ;

বিভিন্ন উন্নয়নমূলক প্রকল্পের সূচনা করেছেন মোদী

প্রধানমন্ত্রী শ্রী নরেন্দ্র মোদী আজ উত্তরপ্রদেশের কানপুর সফর করেছেন। তিনি লক্ষ্মৌ মেট্রো রেল প্রকল্পের উদ্বোধন করেন এবং আগরা মেট্রো রেল প্রকল্পের ভিত্তিপ্রস্তর স্হাপন করেন। এছাড়া তিনি পাঙ্কি তাপবিদ্যুৎ কেন্দ্রের ভিত্তিপ্রস্তর স্হাপন করেন এবং কানপুরের নিরালানগরে বিভিন্ন উন্নয়নমূলক প্রকল্পের সূচনা উপলক্ষ্যে ফলকের আবরণ উন্মোচন করেন। এই উপলক্ষ্যে আয়োজিত এক সভায় প্রধানমন্ত্রী বলেন, কানপুরে এমন বহু মানুষ জন্মগ্রহণ করেছেন, যাঁরা দেশের জন্য অসাধারণ অবদান রেখে গেছেন। তিনি বলেন, আজ সূচনা হওয়া প্রকল্পগুলি উত্তরপ্রদেশ তথা কানপুরের মানুষের জীবনে পরিবর্তন আনবে। প্রধানমন্ত্রী বলেন, কানপুরে সবার জন্য বিদ্যুৎ সরবরাহ ব্যবস্হার উন্নতিকল্পে রাজ্য এবং কেন্দ্রীয় সরকার চেষ্টা চালিয়ে যাচ্ছে। এ প্রসঙ্গে তিনি পাঙ্কি তাপবিদ্যুৎ কেন্দ্রের কথা উল্লেখ করে বলেন, এই কেন্দ্রটি এই অঞ্চলে বিদ্যুৎ ঘাটতির সমস্যার নিরসন করবে। শ্রী মোদী বলেন, সৌভাগ্য কর্মসূচির অধীনে উত্তরপ্রদেশে ৭৬ লক্ষেরও বেশি পরিবারে বিনামূল্য বিদ্যুৎ সংযোগ দেওয়া হয়েছে। প্রধানমন্ত্রী গঙ্গা নদীকে পরিচ্ছন্ন করে তোলার লক্ষ্যে কেন্দ্রীয় সরকারের গৃহীত উদ্যোগের উল্লেখ করে বলেন, আগে ভাবা হত গঙ্গা নদীকে পরিষ্কার করে তোলা অসম্ভব। কিন্তু সরকার সেই অসম্ভবকে সম্ভব করে তুলছে। নদী সংলগ্ন এলাকায় পয়ঃপ্রণালীর জল পরিষোধন এবং কোনভাবেই যাতে নর্দমার নোংরা জল নদীতে না মেশে সেবিষয়ে বিশেষ উদ্যোগ নেওয়া হয়েছে। প্রধানমন্ত্রী বলেন, উত্তরপ্রদেশে যে প্রতিরক্ষা করিডর গড়ে তোলা হচ্ছে, তার মাধ্যমে কানপুরের বহু মানুষ উপকৃত হবেন। সড়ক, বিমানবন্দর, রেল এবং বিভিন্ন শহরে মেট্রো প্রকল্পের মতো বড় মাপের পরিকাঠামোর কাজ শুরু হয়েছে। এইসব প্রকল্পগুলি উত্তরপ্রদেশের অবস্হার সম্পূর্ণ পরিবর্তন ঘটাবে বলে তিনি মন্তব্য করেন। প্রধানমন্ত্রী বলেন, ২০২২ সালের মধ্যে দেশের প্রত্যেকটি পরিবারের নিজস্ব বাড়ি থাকবে। ইতিমধ্যেই প্রধানমন্ত্রী আবাস যোজনার অধীনে প্রায় দেড় কোটি গৃহ নির্মাণ করা হয়েছে। অন্য এক প্রসঙ্গে শ্রী মোদী পুলওয়ামা এবং বাদগাঁও-এ কানপুরের যেসব সাহসী সেনাকর্মী প্রাণ দিয়েছেন তাঁদের প্রতি শ্রদ্ধা নিবেদন করে বলেন, সন্ত্রাসবাদের বিরুদ্ধে কেন্দ্রীয় সরকার কঠোর ব্যবস্হা নিচ্ছে। তিনি বলেন, দেশে একতার পরিবেশ বজায় রাখা বিশেষভাবে প্রয়োজন। সম্প্রতি সাধারণ কাশ্মীরিদের ওপর হামলার ঘটনায় উত্তরপ্রদেশ সরকার যেভাবে দ্রুততার সঙ্গে ব্যবস্হা নিয়েছে প্রধানমন্ত্রী তার প্রশংসা করেন। এই ধরনের হামলার মোকাবিলায় তিনি রাজ্য সরকারগুলিকে কঠোর ব্যবস্হা গ্রহণের পরামর্শ দেন। /…
টোকিও অলিম্পিক্সে ভারতীয় দলের সদস্যদের প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী টোকিও অলিম্পিক্স ২০২০তে অংশ নেওয়া ভারতীয় দলের সদস্যদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ আসুন আমরা সবাই মিলে বলি #Cheer4India! @Tokyo2020 উদ্বোধনী অনুষ্ঠানের কয়েক মুহূর্ত দেখলাম। আমাদের শক্তিশালী দলের জন্য অনেক শুভেচ্ছা রইল। #Tokyo2020″
ইউএনজিএ-রনব-নির্বাচিত প্রেসিডেন্ট আজ দেখা করলেন ভারতের প্রধানমন্ত্রীর সঙ্গে

স্লোভাক প্রজাতন্ত্রের বিদেশ এবং ইউরোপীয় বিষয় সংক্রান্ত দপ্তরের মন্ত্রী তথা রাষ্ট্রসঙ্ঘের সাধারণপরিষদের নব-নির্বাচিত প্রেসিডেন্ট মিঃ মিরোস্ল্যাভ ল্যাজ্যাক আজ এখানে দেখা করেনপ্রধানমন্ত্রী শ্রী নরেন্দ্র মোদীর সঙ্গে। রাষ্ট্রসঙ্ঘের৭২তম সাধারণ পরিষদের প্রেসিডেন্ট পদে নির্বাচিত হওয়ার জন্য মিঃ মিরোস্ল্যাভল্যাজ্যাককে অভিনন্দিত করেন ভারতের প্রধানমন্ত্রী। ৭২তম সাধারণ পরিষদেরঅগ্রাধিকারপ্রাপ্ত বিষয়গুলি সম্পর্কে মিঃ ল্যাজ্যাক এদিন আলোচনা করেন শ্রীনরেন্দ্র মোদীর সঙ্গে। রাষ্ট্রসঙ্ঘে নতুন দায়িত্বভার পালনের ক্ষেত্রে ভারত যে মিঃল্যাজ্যাককে পূর্ণ এবং গঠনমূলক সহযোগিতা করে যাবে সে সম্পর্কে তাঁকে প্রতিশ্রুতিদেন ভারতের প্রধানমন্ত্রী। সন্ত্রাস,রাষ্ট্রসঙ্ঘের সংস্কার কর্মসূচি, নিরন্তর উন্নয়নের লক্ষ্যে প্রচেষ্টা অব্যাহত রাখাএবং জলবায়ু পরিবর্তন সমস্যার মোকাবিলায় রাষ্ট্রসঙ্ঘের এক বৃহত্তর ভূমিকারপ্রয়োজনীয়তা সম্পর্কে শ্রী মোদী এবং মিঃ ল্যাজ্যাক পরস্পরের সঙ্গে আলোচনা ওমতবিনিময় করেন। /
শ্রী নারায়ণ গুরু’র জন্ম জয়ন্তীতে প্রধানমন্ত্রী’র শ্রদ্ধার্ঘ্য

নতুন দিল্লি,২৩ আগস্ট, ২০২১ প্রধানমন্ত্রী শ্রী নরেন্দ্র মোদী শ্রী নারায়ণ গুরু'র জন্ম জয়ন্তীতে শ্রদ্ধা জানিয়েছেন। এক ট্যুইট বার্তায় প্রাধানমন্ত্রী বলেছেন; "আমি শ্রী নারায়ণ গুরুকে জন্ম জয়ন্তীতে প্রণাম জানাই। তাঁর শিক্ষা লক্ষ লক্ষ মানুষকে শক্তি জোগায়। শিক্ষা, সামাজিক সংস্কার এবং সম্যের উপর তাঁর জোর আমাদেরকে অনুপ্রাণিত করে চলেছে। তিনি নারীর ক্ষমতায়নের পাশাপাশি সামাজিক পরিবর্তনে যুবশক্তিকে কাজে লাগানোর জন্য অত্যন্ত গুরুত্ব দিয়েছেন।"
সরকারি ব্যবস্থাপনা ও উন্নয়নে  মহাকাশ প্রযুক্তি ভিত্তিক যন্ত্র-সরঞ্জাম ও প্রায়োগিক ব্যবস্থার প্রসার নিয়ে জাতীয় বৈঠকের বিশেষ অধিবেশনে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদি আজ এখানে সরকারি ব্যবস্থাপনা ও উন্নয়নে মহাকাশ প্রযুক্তি ভিত্তিক যন্ত্র-সরঞ্জাম ও প্রায়োগিক ব্যবস্থার প্রসার নিয়ে এক জাতীয় বৈঠকের বিশেষ অধিবেশনে যোগ দেন। এই বৈঠকে বিভিন্ন বিষয় ভিত্তিক অধিবেশনের সারমর্মের উপর ভিত্তি করে বরিষ্ঠ আধিকারিকরা প্রায় দু ঘন্টার এক গুচ্ছ উপস্থাপনা প্রধানমন্ত্রীর সামনে তুলে ধরেন। বিশেষ অধিবেশনে বক্তব্য রাখতে গিয়ে প্রধানমন্ত্রী সরকারী ব্যবস্থার সকল ক্ষেত্রে মহাকাশ প্রযুক্তি ভিত্তিক প্রায়োগিক পদ্ধতির ব্যবহার করে নতুন নতুন পদক্ষেপ নেওয়ার উপর গুরুত্ব আরোপ করেন| গত বছরের জুন মাসে ইসরো-তে তাঁর পরিদর্শনের কথা উল্লেখ করে প্রধানমন্ত্রী জানান, তখন তিনি এই ব্যাপারে কাজ করার জন্য ইসরোর প্রতি আর্জি রেখেছিলেন| এবং তিনি সন্তোষ প্রকাশ করেন যে, মহাকাশ প্রযুক্তি ব্যবহারকারী সরকারী দপ্তরের সংখ্যা ওই সফরের পর অনেক বেড়ে গিয়েছে| ২০১৫ সালের মধ্যে প্রত্যেক মন্ত্রকের কাজে অন্তত একটি মহাকাশ প্রযুক্তির প্রায়োগিক ব্যবস্থাকে চিহ্নিত করতে প্রধানমন্ত্রী কেন্দ্রীয় সরকারের সকল মন্ত্রকের প্রতি আহ্বান জানান| ভারতের মহাকাশ কর্মসূচির ব্যয় সম্পর্কে খ্যাতনামা মহাকাশ বিজ্ঞানী বিক্রম সারাভাই-এর কিছু কথা স্মরণ করে প্রধানমন্ত্রী বলেন, তিনি বলেছিলেন যে – ভারতের সাধারণ মানুষের প্রয়োজন মেটানোর উদ্দেশ্য পূরণের জন্য কোনও প্রচেষ্টা বাদ রাখা উচিত নয়| প্রধানমন্ত্রী বলেন, এটা লক্ষ্য করে তিনি অত্যন্ত খুশি যে, নিজ নিজ দপ্তরের সরকারী কাজের ক্ষেত্রে মহাকাশ প্রযুক্তিকে ব্যবহার করার জন্য সরকারী দপ্তরগুলোর মধ্যে অধিকতর উৎসাহ লক্ষ্য করা যাচ্ছে| সব রকমের সহায়-সম্পদ ও গাণিতিক তথ্য ব্যবহার করে সবচেয়ে সেরা ফল বের করে আনার প্রয়োজনীয়তার উপর তিনি গুরুত্ব আরোপ করেন| সাধারণ মানুষের উপকারের জন্য মহাকাশ প্রযুক্তির সম্ভাব্য কিছু প্রয়োগ নিয়ে প্রধানমন্ত্রী বেশ কয়েকটি ব্যাখ্যামূলক চিত্র তুলে ধরেন : যেমন, জেলেদের মাছ ধরার সুবিধায় মাছের অবস্থিতির স্থান নির্ণয় করা, প্রধানমন্ত্রী কৃষি সিঞ্চয়ই যোজনার জন্য জলসেচের পরিকাঠামো, অবৈধ খনিজ পদার্থের খনন কোথাও হচ্ছে কিনা তা নির্ণয় করা| প্রধানমন্ত্রী বলেন, সুশাসন, স্বচ্ছ প্রশাসন এবং গ্রহণযোগ্যতার যে নিশ্চয়তা সরকার দিতে চাইছে, এর জন্য প্রযুক্তি হচ্ছে সর্বাধিক শক্তিশালী মাধ্যম| তিনি জোর দিয়ে বলেন যে, সাধারণ মানুষ এবং মহাকাশের মধ্যে কোনরকম ফাঁক থাকা উচিত নয়|
সিংহস্তের বিশ্বজনীন বার্তা প্রচারে আন্তর্জাতিক সম্মেলনে প্রধানমন্ত্রী শ্রী নরেন্দ্র মোদী

সিংহস্তের বিশ্ববার্তার আবেদন সম্পর্কে উজ্জ্বয়িনীর অদূরে নিনাওড়ায় আয়োজিত এক আন্তর্জাতিক সম্মেলনেশনিবার ভাষণ দেন প্রধানমন্ত্রী শ্রী নরেন্দ্র মোদী। এর আগে শ্রীলঙ্কার প্রেসিডেন্ট এম সিরিসেনাকে স্বাগত জানাতেইন্দোর বিমানবন্দরে যান তিনি। পরে, তাঁকে সঙ্গে নিয়েই উপস্থিত হন সম্মেলনের মূল অনুষ্ঠানে। সম্মেলনে উপস্থিত সকলের সামনে বক্তব্য রাখতে গিয়ে প্রধানমন্ত্রী বলেন, এই সম্মেলন এক নতুন প্রচেষ্টার সূচনা বললে অত্যুক্তি হবে না। কারণ, সুপ্রাচীন অতীতে যা ঘটত তারই আধুনিক প্রতিফলন এই সম্মেলন। কারণ, প্রাচীনকালে সমাজের চিন্তাবিদ ও মননশীল ব্যক্তিরা কুম্ভ মেলায় সমবেত হতেন তাঁদের প্রজ্ঞা ও চিন্তাভাবনার কথা মূর্ত করে তুলতে। ভারতের ঐতিহ্য ও সংস্কৃতি প্রসঙ্গে প্রধানমন্ত্রী বলেন, ‘ভিক্ষুক’-এর মন্ত্রই হল “যিনি আমাকে ভিক্ষাদান করেন তাঁর মঙ্গল হোক। একইসঙ্গে কল্যাণ হোক তাঁরও যিনি আমাকে ভিক্ষাদান করেন না।” ভারতীয় সংস্কৃতিতে বিধৃত বিভিন্ন উদাহরণ এবং মানবতাবাদের মূল্যবোধ ও ঘটনার কথাও তিনি প্রসঙ্গত তুলে ধরেন তাঁর ভাষণে। সিংহস্ত ঘোষণাটিকেবিশ্ববাসীর জন্য উৎসর্গ করেছেন ভারতের প্রধানমন্ত্রী শ্রী নরেন্দ্র মোদী, শ্রীলঙ্কার প্রেসিডেন্ট এম সিরিসেনা এবং মধ্যপ্রদেশের মুখ্যমন্ত্রী শ্রী শিবরাজ সিং চৌহান। এই প্রসঙ্গের উল্লেখ করে প্রধানমন্ত্রী বলেন, এই ঘটনাটিকে কেন্দ্র করে শুধু ভারতেই নয়, সমগ্র বিশ্বে এই আন্দোলন ক্রমশ ছড়িয়ে পড়বে। প্রধানমন্ত্রী বলেন, বনসৃজন এবং কন্যা-সন্তানের শিক্ষার প্রয়োজনীয়তা সম্পর্কে আলোচনার জন্য প্রতি বছরই এই ধরনের ‘বিচার কুম্ভ’-এর আয়োজন করা প্রয়োজন। প্রসঙ্গত উল্লেখ্য, সিংহস্ত কুম্ভ উপলক্ষে আয়োজিত সম্মেলন ও সমাবেশ ‘বিচার কুম্ভ’ নামেও পরিচিত।
সরকারি ও কূটনৈতিক পাসপোর্টধারীরা ভিসা ছাড়াই বিভিন্ন দেশে প্রবেশ করতে পারবেন

সরকারি ও কূটনৈতিক পাসপোর্টধারীদের ক্ষেত্রে ভিসার আর কোন প্রয়োজন হবে না। এই মর্মে একটি চুক্তির মডেল অনুমোদন পেল কেন্দ্রীয় মন্ত্রিসভার। এর ফলে, ভিসা ছাড়াই ১৮০ দিনের মধ্যে কিংবা তার বেশি সময়কালের ব্যবধানে ভারতে প্রবেশ এবং এক নাগাড়ে ৯০ দিন বা তার কম সময় থাকার ব্যাপারে আর কোন বাধা থাকবে না। একইভাবে, যে দেশগুলির সঙ্গে এই মডেল চুক্তি স্বাক্ষরিত হল সেই সমস্ত দেশে সরকারি ও কূটনৈতিক পাসপোর্ট অধিকারী ভারতীয়রা ভিসা ছাড়াই প্রবেশ ও নির্দিষ্ট সময় পর্যন্ত অবস্থান করতে পারবেন। উল্লেখ্য, এ পর্যন্ত বিশ্বের ৬৯টি দেশের সঙ্গে এই চুক্তি স্বাক্ষরিত হয়েছে। আরও ১৩০টি দেশের সঙ্গে এই চুক্তি স্বাক্ষরের বিষয়টি নিয়ে কথাবার্তা চলছে।
চৌধুরি চরণ সিং-এর জন্ম বার্ষিকীতে প্রধানমন্ত্রীর শ্রদ্ধাঞ্জলি

প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী চৌধুরি চরণ সিং-এর জন্মবার্ষিকীতে তাঁকে শ্রদ্ধা জানিয়েছেন। প্রধানমন্ত্রী বলেছেন, “ভারতের প্রাক্তন প্রধানমন্ত্রী ও কৃষক দরদী নেতা চৌধুরি চরণ সিং-এর জন্মবার্ষিকীতে তাঁকে আমার শ্রদ্ধাঞ্জলি”।
এক্সপোর্টইমপোর্টব্যাঙ্কে (এক্সিমব্যাঙ্ক) মূলধনীবিনিয়োগেকেন্দ্রীয়মন্ত্রিসভারকর্ম-উত্তরঅনুমোদন

ভারতের এক্সপোর্ট ইমপোর্টব্যাঙ্ক (এক্সিমব্যাঙ্ক)-এ৮০০কোটিটাকামূলধনীবিনিয়োগসম্পন্নহওয়ারপরকেন্দ্রীয়মন্ত্রিসভাপ্রধানমন্ত্রীশ্রীনরেন্দ্রমোদীরপৌরোহিত্যে আজকের বৈঠকেএ সম্পর্কেকর্ম- উত্তরঅনুমোদন প্রদানকরেছে।ঐবৈঠকেব্যাঙ্কের ভবিষ্যৎ বিকাশের সমর্থনে বরাদ্দ সংক্রান্তদাবিহিসেবেএইঅর্থ প্রদানের বিষয়টি অর্থমন্ত্রীর সম্মতিতেঅনুমোদিত হয়। পশ্চাৎপট– ১৯৮১সালেরএক্সপোর্ট ইমপোর্ট ব্যাঙ্কঅফইন্ডিয়াআইনঅনুযায়ীএক্সিমব্যাঙ্কএকটিবিধিবদ্ধকর্পোরেশনহিসেবেআমদানিকারকওরপ্তানিকারকদের আর্থিক সহায়তা প্রদানের লক্ষ্যে এবংপণ্যওপরিষেবা আমদানিওরপ্তানিরক্ষেত্রে নিয়োজিত সংস্থাগুলির ক্ষেত্রেআর্থিকআনুকূল্যেরবিষয়টি সমন্বয়কারী প্রতিষ্ঠানগুলির প্রধান পৃষ্ঠপোষণাকারী প্রধান আর্থিক প্রতিষ্ঠানহিসেবেকাজকরারউদ্দেশ্যেগঠিত হয়।দেশেরআন্তর্জাতিকবাণিজ্যবিকাশের উদ্দেশ্যেই এই পদক্ষেপ গৃহীত হয়েছিল।
এইচআইভি ও এড্‌স (প্রতিরোধ ও নিয়ন্ত্রণ) বিল, ২০১৪’রসংশোধন প্রস্তাবে অনুমোদন কেন্দ্রীয় মন্ত্রিসভার

এইচআইভিও এড্‌স (প্রতিরোধ ও নিয়ন্ত্রণ) বিল, ২০১৪ সরকারিভাবে সংশোধনের এক প্রস্তাবে সায়মিলল কেন্দ্রীয় মন্ত্রিসভার। আজ এখানে প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার বৈঠকে প্রস্তাবটি অনুমোদনের সিদ্ধান্ত নেওয়া হয়। এইচআইভিও এড্‌স বিল ২০১৪’র খসড়া প্রস্তুত করা হয় এইচআইভি’তে আক্রান্ত ব্যক্তিদের অধিকাররক্ষার স্বার্থে। এইচআইভি’র কারণে বৈষম্য, আইনগত দায়বদ্ধতা এবং অন্যান্য ক্ষোভ ওঅভিযোগের মোকাবিলায় এই বিলের খসড়াটি রচনা করা হয়। বিলের আরেকটি বিশেষ উদ্দেশ্য হল,এইচআইভি ও এড্‌স-এর সংক্রমণ প্রতিরোধ, এইচআইভি ও এড্‌স আক্রান্ত ব্যক্তিদেরবিরুদ্ধে বৈষম্য দূর করা, আক্রান্ত ব্যক্তিদের সম্পর্কে গোপনীয়তা রক্ষার ব্যবস্থা,এইচআইভি আক্রান্ত ব্যক্তিদের অধিকার রক্ষা ইত্যাদি। আক্রান্ত ব্যক্তিরা যাতে আরওবেশি করে চিকিৎসা ও স্বাস্থ্য পরিচর্যারসুযোগ গ্রহণ করতে পারেন, তার ব্যবস্থা করাও হ’ল বিলটির অন্যতম লক্ষ্য। যেসমস্ত বিষয়গুলিতে এইচআইভি পজিটিভ আক্রান্ত ব্যক্তিদের ক্ষেত্রে বৈষম্যমূলক আচরণকরা হয়, তা হল – কর্মসংস্থান, শিক্ষা ও পঠন-পাঠনের সুযোগ, স্বাস্থ্য পরিষেবা ওপরিচর্যা, ভাড়া বাড়িতে বসবাস, সরকারি অথবা বেসরকারি অফিসগুলিতে প্রবেশের সুযোগ,বিমার সুযোগ-সুবিধা ইত্যাদি। শিক্ষা ও স্বাস্থ্যের ক্ষেত্রে সুযোগ-সুবিধা লাভেরআগে এইচআইভি পরীক্ষার পূর্বশর্ত আরোপের ঘটনাও পুরোপুরি নিষিদ্ধ করার প্রস্তাবরয়েছে এই বিলটিতে। কর্মসংস্থানের ক্ষেত্রেও এইচআইভি পরীক্ষার পূর্বশর্তটি নিষিদ্ধবলে ঘোষণার সংস্থান রয়েছে এই বিলে। প্রসঙ্গতউল্লেখ্য, দেশে এইচআইভি আক্রান্ত ব্যক্তির সংখ্যা বর্তমানে ২১ লক্ষের মতো। বিগতদশকে নতুন করে এইচআইভি সংক্রমণের হার অবশ্য উল্লেখযোগ্যভাবে হ্রাস পেয়েছে। আগামী২০৩০ সালের মধ্যে এইচআইভি ও এড্‌স সংক্রমণের ঘটনা পুরোপুরি বন্ধ করার লক্ষ্যেজাতীয় এড্‌স নিয়ন্ত্রণ কর্মসূচিকে আরও জোরদার করে তোলার কথাও বলা হয়েছে এইবিলটিতে।
এইচএসসিএল-এর আর্থিক পুনর্গঠন এবং এনবিসিসি-র দ্বারা অধিগ্রহণের প্রস্তাব অনুমোদিত কেন্দ্রীয় মন্ত্রিসভার বৈঠকে

হিন্দুস্তান স্টিল ওয়ার্কস কনস্ট্রাকশন লিমিটেডের (এইচএসসিএল) আর্থিক পুনর্গঠনের প্রস্তাব অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই সংস্থাটিকে কেন্দ্রীয় নগরোন্নয়ন মন্ত্রকের নিয়ন্ত্রণাধীন ন্যাশনাল বিল্ডিংস্‌ কনস্ট্রাকশন কর্পোরেশন লিমিটেড (এনবিসিসি) দ্বারা অধিগ্রহণের প্রস্তাবটিকেও আজ ছাড়পত্র দেওয়া হয়। এনবিসিসি এবং এইচএসসিএল কেন্দ্রীয় সরকার অধিগৃহীত দুটি সংস্থা যেখানকার কাজকর্মের ধারা ও প্রকৃতি মূলত একইরকম। সুতরাং, সরকারের এই সিদ্ধান্ত গ্রহণের ফলে এনবিসিসি-র আর্থিক পরিস্থিতি যেমন উন্নততর হয়ে উঠবে, অন্যদিকে তেমনই মানবসম্পদের ব্যবহারের কাজেও যথেষ্ট উন্নতি ঘটবে। শুধু তাই নয়, এই দুটি সংস্থা পরস্পরের জ্ঞান, অভিজ্ঞতা ও সহায়সম্পদ বিনিময়ের মাধ্যমে লাভবানও হবে। /
এসসিও শীর্ষ বৈঠকের পাশাপাশিচিন, কাজাখস্তান এবং উজবেকিস্তানের নেতৃবৃন্দের সঙ্গে সাক্ষাৎকারে মিলিত হলেনভারতের প্রধানমন্ত্রী

আস্তানায়এসসিও শীর্ষ বৈঠকের পাশাপাশি, কাজাখস্তান, চিন এবং উজবেকিস্তানের নেতৃবৃন্দেরসঙ্গে পৃথক পৃথকভাবে দ্বিপাক্ষিক বৈঠকে মিলিত হলেন ভারতের প্রধানমন্ত্রী শ্রীনরেন্দ্র মোদী। বৃহস্পতিবার,কাজাখস্তানের প্রেসিডেন্ট নূরসুলতান নাজারবায়েভের সঙ্গে এক বৈঠকে ২০১৭-১৮ সালেরজন্য রাষ্ট্রসঙ্ঘের নিরাপত্তা পরিষদে সদস্য পদ লাভ করায় কাজাখস্তানকে অভিনন্দিতকরেন। প্রেসিডেন্ট নাজারবায়েভ আন্তরিকতার সঙ্গেই স্বাগত সম্ভাষণ জানান ভারতেরপ্রধানমন্ত্রীকে। এর আগে, ২০১৫ সালে শ্রী মোদীর কাজাখস্তান সফরের কথাও স্মরণ করেনতিনি। ঐ সফরকালে গৃহীত সিদ্ধান্ত এবং সম্পাদিত চুক্তিগুলির বাস্তবায়নের বিষয়টিপর্যালোচনা করেন দুই নেতাই। কাজাখস্তান বর্তমানে ভারতে বৃহত্তম ইউরেনিয়ামসরবরাহকারী একটি দেশ। এর পরিপ্রেক্ষিতে পারস্পরিক অংশীদারিত্বের সম্পর্ককে আরওএগিয়ে নিয়ে যাওয়ার প্রশ্নে দুই নেতাই সহমত পোষণ করেন। হাইড্রো কার্বন ক্ষেত্রেসহযোগিতা প্রসারের বিষয়টি নিয়েও তাঁরা পরস্পরের সঙ্গে আলোচনা ও মতবিনিময় করেনএদিনের সাক্ষাৎকার বৈঠকে। আন্তর্জাতিকসৌর সমঝোতার সদস্যপদে অন্তর্ভুক্তির লক্ষ্যে কাজাখস্তানকে আমন্ত্রণ জানান ভারতেরপ্রধানমন্ত্রী। দুটি দেশের মধ্যে সংযোগ ও যোগাযোগ আরও বাড়িয়ে তোলার গুরুত্বেরবিষয়টিও এদিন স্থান পায় দুই নেতার আলোচনার মধ্যে। এর পরিপ্রেক্ষিতে ইরানের চাবাহারবন্দরের মাধ্যমে যোগাযোগ প্রসারের কথাও বলেন তাঁরা। দিল্লি ও আস্তানার মধ্যে যেখুব শীঘ্রই দুটি বিমান পরিবহণ ব্যবস্থা চালু হতে চলেছে সে প্রসঙ্গেও এদিন আলোচনাহয় তাঁদের মধ্যে। চিনেরপ্রেসিডেন্ট মিঃ জি জিনপিং-এর সঙ্গে এদিন এক আন্তরিক ও ইতিবাচক সাক্ষাৎকারে মিলিতহন শ্রী নরেন্দ্র মোদী। এসসিও-তে ভারতের অন্তর্ভুক্তিকে সমর্থন জানানোর জন্য তিনিধন্যবাদ জানান মিঃ জিনপিং-কে। বর্তমান বিশ্বে বহু পক্ষের অস্তিত্ব যেমন এক বাস্তবসত্য, অন্যদিকে তেমনই বিশ্ব জুড়ে প্রতিনিয়ত চলেছে এক অনিশ্চয়তার পরিবেশ । এই পরিস্থিতিতে ভারত-চিন সম্পর্ক যে স্থিতিশীলতার পক্ষে বিশেষভাবেগুরুত্বপূর্ণ সে কথা স্বীকার করেন দুই নেতাই। তাঁরা বলেন, ভারত ও চিন উভয়েরইএকযোগে কাজ করে যাওয়া উচিৎ। বাণিজ্য, বিনিয়োগ, যোগাযোগ এবং যুব ও সংস্কৃতি বিনিময়কর্মসূচি সহ বিভিন্ন বিষয় উঠে আসে দুই নেতার আলোচনাকালে। উজবেকিস্তানেরপ্রেসিডেন্ট সভকাত মির্জিওয়েভ-এর সঙ্গেও এক হৃদ্য পরিবেশে আলোচনা ও মতবিনিময় করেনভারতের প্রধানমন্ত্রী। অর্থনীতি, বাণিজ্য এবং স্বাস্থ্য সহ বিভিন্ন ক্ষেত্রে দুটিদেশের মধ্যে ঘনিষ্ঠ সম্পর্ক প্রসারের ওপর গুরুত্ব দেন তাঁরা।
জম্মু ও কাশ্মীরের ক্ষতিগ্রস্হ গ্রামীণ পরিবারকে সক্রিয় রাখতে বিশেষ প্যাকেজ অনুমোদন করল কেন্দ্রীয় মন্ত্রিসভা

জম্মু ও কাশ্মীরে দীনদয়াল অন্ত্যোদয় যোজনা- জাতীয় গ্রামীণ জীবিকা মিশন (ডে-এনআরএলএম)-এর আওতায় বিশেষ প্যাকেজ রূপায়ণের সময়সীমা ২০১৮-১৯ আর্থিক বছরে আরও এক বছর বাড়ানোর বিষয়টিকে অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে এই প্রস্তাব মঞ্জুর হয়। দারিদ্র্য অনুপাতের সঙ্গে বিশেষ প্যাকেজের সংযোগ ছাড়াই চাহিদার ভিত্তিতে ঐ রাজ্যকে অর্থ বরাদ্দের বিষয়টি মন্ত্রিসভা মঞ্জুর করেছে। এর অবশ্য কোন অতিরিক্ত আর্থিক তাৎপর্য নেই। অনুমোদন দেওয়া হয়েছে সময়সীমা বাড়ানোর জন্যই, যাতে ঐ রাজ্যের ক্ষতিগ্রস্হ পরিবারের দুই-তৃতীয়াংশকে মূল অনুমোদিত আর্থিক বরাদ্দের আওতায় আনা যায়। মূল বরাদ্দের আর্থিক পরিমাণ ৭৫৫.৩২ কোটি টাকা। উল্লেখ্য, ২০১৮-১৯ আর্থিক বছরে এক বছরের জন্য ১৪৩.৬০৪ কোটি টাকার প্রয়োজন রয়েছে। এই উদ্যোগ স্বয়ংক্রিয় অন্তর্ভুক্তি বিভাগে ঐ রাজ্যের ক্ষতিগ্রস্ত পরিবারগুলিকে সক্রিয় রাখবে। পাশাপাশি, ২০১১-য় আর্থ-সামাজিক বর্ষের মানুষজনকে নিয়ে যে জনগণনা হয়, তার আওতায় থাকা কম করে একটি তালিকাভুক্ত বঞ্চিত শ্রেণীর পরিবারবর্গকেও সচল রাখা সম্ভব হবে এভাবে। এই উদ্যোগ একইসঙ্গে ডে-এনআরএলএম-এর আওতায় জম্মু ও কাশ্মীরের সকল ব্লককে অন্তর্ভুক্ত করবে।